-Vadlīnijas par viedās specializācijas stratēģijas jomas noteikšanu un monitoringa veikšanu (2024)

5. pielikums

**RIS3 rādītāju definīcijas**

|  |  |  |
| --- | --- | --- |
| **Rādītāja nosaukums** | **Rādītāja mērvienība** | **Definīcija** |
| P&A izdevumu apjoms – publiskais finansējums | euro | Ja projekts ir P&A, tad visi projekta izdevumi ietilpst P&A izdevumos, tajā skaitā administratīvie u.c. izdevumi, kas ir konkrētā projekta sastāvdaļā. Ja projekts nav P&A, bet tā ietvaros ir īstenotas (pamatojamas) P&A aktivitātes – jānodala P&A izmaksas no kopējām projekta izmaksām. Ja tas ir iespējams (ja var izdalīt), tad P&A aktivitātē var ieskaitīt arī attiecīgās administratīvās izmaksas.  Publiskais P&A finansējums ir valsts budžeta un Eiropas Savienības fondu finansējums. |
| P&A izdevumu apjoms – privātās investīcijas | euro | Ja projekts ir P&A, tad visi projekta izdevumi ietilpst P&A izdevumos, tajā skaitā administratīvie u.c. izdevumi, kas ir konkrētā projekta sastāvdaļā. Ja projekts nav P&A, bet tā ietvaros ir īstenotas (pamatojamas) P&A aktivitātes – jānodala P&A izmaksas no kopējām projekta izmaksām. Ja tas ir iespējams (ja var izdalīt), tad P&A aktivitātē var ieskaitīt arī attiecīgās administratīvās izmaksas.  Privātās investīcijas ir atbalsta saņēmēja piesaistītās privātās investīcijas papildus publiskajam P&A finansējumam. |
| Kopējie P&A izdevumi (kopā) | euro (kopsumma) | Kopējie izdevumi P&A darbībām ir kopsumma, kas veidojas no iekšējiem (kārtējie izdevumi un kapitālizdevumi) un ārējiem P&A izdevumiem uzņēmumā vai pētniecības organizācijā.  *(Frascati Manual 2015: Guidelines for Collecting and Reporting Data on Research and Experimental Development | en | OECD)* |
| Iekšējie izdevumi veiktajiem P&A darbiem (kopā) | euro (kopsumma) | Iekšējie izdevumi veiktajiem P&A darbiem ir kārtējo izdevumu un kapitālizdevumu kopsumma. |
| Kārtējie izdevumi | euro | Kārtējos izdevumus P&A darbu veikšanai veido iekšējā darbaspēka izmaksas un citi kārtējie izdevumi. P&A darbā iesaistītā darbaspēka izmaksas ir atlīdzība par padarīto darbu gan naudā, gan preču un pakalpojumu veidā, darba devēja obligātie un brīvprātīgie sociālās apdrošināšanas maksājumi, darba samaksas subsīdijas, kā arī citas izmaksas, kas rodas, nodarbinot darbaspēku. Savukārt izdevumi materiālu, piederumu, aprīkojuma un pakalpojumu iegādei uzņēmumā pārskata gadā veikto P&A darbu atbalstam, ietverami pie citiem kārtējiem izdevumiem. Kārtējie izdevumi ir darbaspēka izmaksu (P&A izdevumu apjoms) un citu kārtējo izdevumu kopsumma. |
| Darbaspēka izmaksas (P&A izdevumu apjoms) | euro | Darbaspēka izmaksas ir izdevumi P&A darbu veikšanai, ko veido iekšējā darbaspēka izmaksas. P&A darbā iesaistītā darbaspēka izmaksas ir atlīdzība par padarīto darbu gan naudā, gan preču un pakalpojumu veidā, darba devēja obligātie un brīvprātīgie sociālās apdrošināšanas maksājumi, darba samaksas subsīdijas, kā arī citas izmaksas, kas rodas, nodarbinot darbaspēku. |
| Citi kārtējie izdevumi | euro | Citi kārtējie izdevumi ietver izdevumus materiālu, piederumu, aprīkojuma un pakalpojumu, kas nav pamatlīdzekļi, iegādei uzņēmumā pārskata gadā veikto P&A darbu atbalstam. |
| Kapitālizdevumi – ēkas, iekārtas, intelektuālā īpašuma tiesības, datoru programmatūra | euro | Kapitālizdevumi ir gada bruto izdevumi par pamatlīdzekļiem P&A darbu veikšanai, kas atkārtoti vai pastāvīgi tiek izmantoti vairāk nekā vienu gadu. Kopumā pamatlīdzekļi ir gan materiālie pamatlīdzekļi (saukti arī par fiziskiem pamatlīdzekļiem), piemēram, ēkas un konstrukcijas, transportlīdzekļi, cita tehnika un iekārtas utt., gan nemateriālie pamatlīdzekļi, piemēram, datoru programmatūra un derīgo izrakteņu izpētes tiesības. Tie jāuzrāda kopumā par periodu, kad pamatlīdzekļi tika iegūti, neatkarīgi no tā, vai tie tika izstrādāti uzņēmumā vai iegādāti, iegādes vērtībā bez amortizācijas atskaitījumiem. |
| Ārējie izdevumi P&A darbiem, kas pasūtīti citās iestādēs, uzņēmumos, organizācijās | euro | Ārpakalpojuma izdevumi P&A darbiem, kas pasūtīti citās iestādēs, uzņēmumos, organizācijās, ir visu pētniecības organizācijas vai uzņēmuma grupā ietilpstošo juridisko vienību ārpakalpojuma izdevumu summa. |
| Kopējais P&A personāls | Pilna laika ekvivalenta izteiksmē | Tiek skaitīti kopā pētnieki, P&A tehniskais un atbalsta personāls, neatkarīgi no tā, vai tos nodarbina organizācija vai tie ir ārējie līdzstrādnieki, kas pilnībā integrēti organizācijas P&A aktivitātēs. Datos neiekļauj personas, kas nodrošina netiešu atbalstu un sniedz papildu pakalpojumus, tādus kā ēdināšanas, uzturēšanas, administratīvos un drošības, pat ja viņu darba samaksa P&A izmaksu uzskaitē ietverta pie „citiem kārtējiem izdevumiem”.  Sadaļā “Kopējais P&A personāls (pilna laika ekvivalents)” norāda slodzes kopsummu, kurā darbinieki nodarbināti pilna laika ekvivalenta izteiksmē. |
| Kopējais P&A personāls | skaits (kopsumma) | Tiek skaitīti kopā pētnieki, P&A tehniskais un atbalsta personāls, neatkarīgi no tā, vai tos nodarbina organizācija vai tie ir ārējie līdzstrādnieki, kas pilnībā integrēti organizācijas P&A aktivitātēs. Datos neiekļauj personas, kas nodrošina netiešu atbalstu un sniedz papildu pakalpojumus, tādus kā ēdināšanas, uzturēšanas, administratīvos un drošības, pat ja viņu darba samaksa P&A izmaksu uzskaitē ietverta pie „citiem kārtējiem izdevumiem”.  Sadaļā “Kopējais P&A personāls” norāda gan personas, kas uzņēmumā strādā pilna laika ekvivalentu, gan nepilna laika slodzi. |
| Iekšējais P&A personāls | skaits (kopsumma) | Iekšējais P&A personāls – uzņēmumā vai pētniecības organizācijā nodarbinātās personas, kas piedalās uzņēmuma vai pētniecības organizācijas veiktajās P&A aktivitātēs. |
| Pētnieki (zinātnieki un citi profesionāļi) | skaits | Pētnieki – zinātnieki, kuri veic zinātnisko darbību, ir ieguvuši doktora zinātnisko grādu un profesionāļi ar augstākās izglītības diplomu, kas veic pētījumus un eksperimentālo izstrādi; kā arī projektu vadītāji, kas iesaistīti P&A darbu zinātnisko un tehnisko aspektu plānošanā un vadīšanā.  Pētnieki (zinātnieki un citi profesionāļi) ir doktora grāda ieguvēju, jauno zinātnieku, doktorantu un doktora grāda pretendentu, maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēju, kā arī ar cita līmeņa izglītību, kas zemāka par iepriekšminēto, kopskaits. |
| Doktora grāda ieguvēji | skaits | Personas, kas ir ieguvušas doktora grādu.  Viena un tā pati persona tiek norādīta tikai vienā rādītājā, nedublējot rādītāju uzskaiti. Jaunie zinātnieki netiek uzskaitīti rādītājā “Doktora grāda ieguvēji”, tos uzskaita tikai rādītājā “Jaunie zinātnieki”. Kad persona vairs nekvalificējas kā jaunais zinātnieks, to turpina uzskaitīt tikai rādītājā “Doktora grāda ieguvēji”. |
| Jaunie zinātnieki | skaits | Jaunais zinātnieks ir fiziskā persona, kurai pēdējo 10 gadu laikā ir piešķirts zinātnes doktora grāds vai minētajā termiņā ārvalstī izsniegtais izglītības dokuments vai ārvalstī piešķirtais akadēmiskais grāds atbilst vai ir pielīdzināts Latvijā piešķiramam zinātnes doktora grādam un kura veic zinātnisko darbību.  Viena un tā pati persona tiek norādīta tikai vienā rādītājā. Jaunie zinātnieki tiek uzskaitīti tikai šajā rādītājā, nedublējot rādītāju, kas uzskaita doktora grāda ieguvējus. Kad persona vairs nekvalificējas kā jaunais zinātnieks, to turpina uzskaitīt tikai rādītājā “Doktora grāda ieguvēji”. |
| Doktoranti un doktora grāda pretendenti | skaits | Doktorantūrā studējošie un zinātniskā grāda pretendenti. Tiek uzskaitīti tikai šajā rādītājā, nedublējot rādītāju, kas uzskaita maģistra grāda ieguvējus. |
| Maģistra grāda, bakalaura grāda, pirmā vai otrā līmeņa augstākās vai profesionālās izglītības ieguvēji | skaits | Maģistra un bakalaura grāda ieguvēji, 1. un 2. līmeņa augstākā izglītība.  Ja maģistra grāda ieguvējs vienlaikus ir doktorants vai doktora grāda pretendents, to šeit neuzskaita, bet uzskaita tikai rādītājā “doktorants vai doktora grāda pretendents”. |
| Ar cita līmeņa izglītību | skaits | Pārējais personāls, kam nav doktora grāds, maģistra grāds, bakalaura grādus, pirmā vai otrā līmeņa augstākā vai profesionālā izglītība |
| P&A tehniskais personāls | skaits | P&A tehniskais personāls – personas, kurām ir nepieciešamās tehniskās zināšanas un pieredze vienā vai vairākās jomās un kuras pētnieku vadībā piedalās zinātniskajā darbībā, veicot tehniskos uzdevumus (inženieri, tehniķi, laboranti, tehnologi, operatori). |
| P&A atbalsta personāls | skaits | P&A atbalsta personāls – personas, kuras veic palīgfunkcijas zinātniski tehnisko darbu izpildē (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri, kā arī kvalificēti strādnieki, kuri nodrošina pētnieciskās darbības veikšanai nepieciešamās aparatūras un ierīču montāžu, regulēšanu, apkopi un remontu) |
| Ārējais P&A personāls (kopā) | skaits (kopsumma) | Ārējais P&A personāls – pašnodarbinātas personas vai uzņēmumam pakļauti darbinieki (saņem darba samaksu/algu, bet ne no uzņēmuma, kas veic P&A), kuri iesaistīti uzņēmuma P&A projektos, bet formāli nav uzņēmuma darbinieki. Šajā kategorijā tiek iekļauts arī ārējais neapmaksātais P&A personāls.  Brīvprātīgos var iekļaut ārējā neapmaksātā personāla skaitā, ja:   * šie darbinieki sniedz jūtamu ieguldījumu veiktajās P&A aktivitātēs; * viņu pētniecības prasmes ir vienā līmenī ar darbinieku prasmēm; * viņu aktivitātes tiek sistemātiski plānotas atbilstoši uzņēmuma vajadzībām. |
| Ārējais personāls-  pētnieki (zinātnieki un citi profesionāļi) | skaits | Zinātnieki, kuri veic zinātnisko darbību, ir ieguvuši doktora zinātnisko grādu un profesionāļi ar augstākās izglītības diplomu, kas veic pētījumus un eksperimentālo izstrādi, kā arī projektu vadītāji, kas iesaistīti P&A darbu zinātnisko un tehnisko aspektu plānošanā un vadīšanā. Pētnieki ir iesaistīti uzņēmuma P&A projektos, gan kā iekšējie darbinieki, gan kā ārpakalpojumu sniedzēji vai piesaistīti uzņēmuma līguma ietvaros. |
| Ārējais P&A tehniskais un P&A atbalsta personāls | skaits | Tehniskais personāls – personas, kurām ir nepieciešamās tehniskās zināšanas un pieredze vienā vai vairākās jomās un kuras pētnieku vadībā piedalās zinātniskajā darbībā, veicot tehniskos uzdevumus (inženieri, tehniķi, laboranti, tehnologi, operatori).  P&A atbalsta personāls – personas, kuras veic palīgfunkcijas zinātniski tehnisko darbu izpildē (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri, kā arī kvalificēti strādnieki, kuri nodrošina pētnieciskās darbības veikšanai nepieciešamās aparatūras un ierīču montāžu, regulēšanu, apkopi un remontu).  Tehniskais personāls un P&A atbalsta personāls ir iesaistīti uzņēmuma P&A projektos, bet formāli nav uzņēmuma darbinieki. |
| Uzņēmuma P&A personāla izglītība | skaits | Norāda, cik P&A nodarbināto ir ar (a) doktora grādu, (b)ar maģistra grādu, bakalaura grādu, pirmā vai otrā līmeņa augstāko vai profesionālo izglītību vai (c) cita līmeņa izglītību, kas zemāka par iepriekšminēto.. |
| Piesaistītais ārvalstu finansējums (euro) (no starptautiskām pētniecības programmām vai no ārvalstu partneriem) pētniecībai | euro | Piesaistītais ārvalstu finansējums (euro) no starptautiskām pētniecības programmām vai no ārvalstu partneriem pētniecībai uzņēmējdarbības sektorā. |
| Rūpnieciskie pētījumi (P&A izdevumu apjoms); | euro | Plānveida pētījumi vai nozīmīgs izpētes darbs ar mērķi iegūt jaunas zināšanas un prasmes jaunu produktu, procesu vai pakalpojumu izstrādei vai jau esošo produktu, procesu vai pakalpojumu būtiskai uzlabošanai. Tie ietver kompleksu sistēmu komplektējošo daļu radīšanu un var ietvert prototipu veidošanu laboratorijas vidē vai vidē ar simulētām saskarnēm ar pastāvošām sistēmām, kā arī izmēģinājuma līniju radīšanu, ja tas nepieciešams rūpnieciskajiem pētījumiem un jo īpaši nepatentētu tehnoloģiju validēšanai (Komisijas regulas Nr. 651/2014 85. punkts) |
| Fundamentālie pētījumi (P&A izdevumu apjoms); | euro | Eksperimentālais vai teorētiskais darbs, ko galvenokārt veic, lai iegūtu jaunas zināšanas par lietām un parādībām, neparedzot nekādu tiešu komerciālu pielietojumu vai izmantošanu (Komisijas regulas Nr. 651/2014 84. punkts) |
| Tehniski ekonomiskā priekšizpēte (P&A izdevumu apjoms) | euro | P&A projekta potenciāla novērtējums un analīze, objektīvi un racionāli apzinot projekta priekšrocības, trūkumus, iespējas un riskus, kā arī nosakot tā īstenošanai vajadzīgos resursus un tā īstenošanās izredzes |
| Eksperimentālās izstrādes (P&A izdevumu apjoms) | euro | Esošo zinātnisko atziņu, tehnoloģisko, darījumdarbības un citu attiecīgu zināšanu un prasmju iegūšana, kombinēšana, modelēšana un izmantošana, lai izstrādātu jaunus vai uzlabotus produktus, procesus vai pakalpojumus. Tajā var ietilpt arī, piemēram, darbības, kuru mērķis ir jaunu produktu, procesu vai pakalpojumu konceptuāla definēšana, plānošana un dokumentēšana. Eksperimentālā izstrāde var ietvert prototipu izgatavošanu, demonstrējumus, pilotprojektus, jaunu vai uzlabotu produktu, procesu vai pakalpojumu testēšanu un validēšanu vidē, kas atspoguļo reālus darbības apstākļus, ja galvenais mērķis ir tehniski uzlabot produktus, procesus vai pakalpojumus, kuri vēl nav pietiekami nostabilizējušies. Tā var ietvert tāda komerciāli izmantojama prototipa izgatavošanu vai pilotprojekta izstrādi, kas ir gala komercprodukts un kā ražošana ir pārāk dārga, lai to izmantotu vienīgi demonstrējumu un validēšanas nolūkos. Eksperimentālā izstrāde neietver ierastās vai regulārās izmaiņas, kas skar esošos produktus, ražošanas līnijas, ražošanas procesus, pakalpojumus un citas operācijas darbības procesā, pat ja minētās izmaiņas ir pielīdzināmas uzlabojumiem. (Komisijas regulas Nr. 651/2014 86. punkts) |
| Jaunradītās tehnoloģijas | skaits | (1) izmaiņas tehnoloģijā, iekārtās un programmatūrā, kas uzlabo ražošanas vai pakalpojumu sniegšanas procesu vai metodes, kas ir jaunas vai uzlabotas komersanta līmenī;  (2) tehnoloģija – zinātība un metodes, kas ir pamatā produktu, procesu, sistēmu vai citu pielietojumu izstrādei un ieviešanai |
| Jaunradītie produkti (preces un pakalpojumi, kas nav tehnoloģijas) | skaits | Komersanta līmenī pilnīgi jaunas vai būtiski uzlabotas preces vai pakalpojumi, kurus komersants plāno ieviest tirgū. Būtiski uzlabojumi ir, piemēram, jaunu funkciju pievienošana, funkcionālo īpašību un lietojuma uzlabošana, tai skaitā kvalitātes paaugstināšana, finansiālā pieejamība, lietojamības, ērtuma uzlabošana, ekonomiskāka izmantošana, izturības palielināšana, produkta dzīves ilguma pagarināšana. Nav nepieciešami visu produkta funkciju vai darbības specifikāciju būtiski uzlabojumi. Būtisks uzlabojums var pastāvēt vienlaikus ar preces vai pakalpojuma citas īpašības pasliktinājumu vai pilnīgu izslēgšanu |
| Atbalstīto komersantu skaits | skaits | Komersantu skaits, kas saņēmuši atbalstu noteiktā RIS3 jomā |
| Radītie rūpnieciskā īpašuma objekti – patents un patentu pieteikumi | skaits | Patenta pieteikums, kas iesniegts Latvijas Republikas Patentu valdei, Eiropas Savienība vai citā pasaules organizācijā.  Patents – uz nacionālā patenta, Eiropas Savienības, pasaules pieteikuma piešķirts patents |
| Radītie rūpnieciskā īpašuma objekti – licences līgumi | skaits | Licences līgums ir līgums, ar kuru viena puse — autortiesību subjekts — dod atļauju otrai pusei — darba izmantotājam — izmantot darbu un nosaka darba izmantošanas veidu, vienojoties par izmantošanas noteikumiem, atlīdzības lielumu, tās izmaksāšanas kārtību un termiņu |
| Radītie rūpnieciskā īpašuma objekti – augu šķirne | skaits | Šķirne ir kultūraugu kopums, kas no jebkura cita augu kopuma atšķiras vismaz ar vienu izteiktu īpašību. Šķirne tiek uzskatīta par vienību, kura pavairojot paliek nemainīga |
| Radītie rūpnieciskā īpašuma objekti – reģistrēts dizainparaugs | skaits | Dizainparaugs — izstrādājuma vai tā daļas ārējais veidols, kas izriet no izstrādājuma vai tā rotājuma (ornamenta) īpatnībām, it sevišķi no līniju, apveida, krāsu, formas, virsmas struktūras vai izmantoto materiālu īpatnībām |
| Radītie rūpnieciskā īpašuma objekti – pusvadītāja izstrādājums vai tā pieteikums | skaits | pusvadītāju izstrādājums — jebkurš galaprodukts vai starpprodukts elektronisku funkciju vai elektronisku un citu funkciju veikšanai, kas sastāv no pamatnes materiāla, kurš satur pusvadītāju materiāla slāni, un no viena cita slāņa vai vairākiem citiem slāņiem, kuri veidoti no vadītāja, izolatora vai pusvadītāja un kuri sakārtoti, ievērojot iepriekš noteiktu trīs dimensionālu struktūru. |
| Radītie rūpnieciskā īpašuma objekti – preču zīme (ieskaitot kolektīvās zīmes) un sertifikācijas zīme | skaits | Preču zīme - apzīmējums, kuru lieto, lai kādas personas preces vai pakalpojumus atšķirtu no citu personu precēm vai pakalpojumiem.  Sertifikācijas zīme ir apzīmējums, kuru lieto tādu preču vai pakalpojumu apzīmēšanai, ko šīs zīmes īpašnieks sertificējis attiecībā uz materiālu, preču izgatavošanas vai pakalpojumu izpildes veidu, kvalitāti, precizitāti vai citām īpašībām, un kura ļauj attiecīgās preces vai pakalpojumus atšķirt no tādām precēm vai pakalpojumiem, kas nav šādi sertificēti. |
| Publikācijas WoS un SCOPUS | skaits | Web of Science vai SCOPUS datubāzēs iekļautajos izdevumos publicētie oriģinālie zinātniskie raksti, tai skaitā konferenču ietvaros iekļautās publikācijas, kas tiek indeksētas Web of Science vai SCOPUS datubāzēs. |
| Publikācijas WoS un SCOPUS sadarbībā ar industriju | skaits | Web of Science vai SCOPUS datubāzēs iekļautajos izdevumos sadarbībā ar industriju publicētie oriģinālie zinātniskie raksti, tai skaitā konferenču ietvaros iekļautās publikācijas, kas tiek indeksētas Web of Science vai SCOPUS datubāzēs. |
| Ar projekta īstenošanu saistīto jaunradīto darba vietu P&A skaits | skaits | Atbalsta saņēmēja ar projekta īstenošanu saistīto jaunradīto darba vietu P&A skaits |
| Neto apgrozījums no projekta rezultāta ieviešanas saimnieciskajā darbībā vai komercializēšanas | euro | Atbalsta saņēmēja neto apgrozījums no projekta rezultāta ieviešanas saimnieciskajā darbībā vai komercializēšanas. |
| Komersanta eksports no projekta rezultāta ieviešanas saimnieciskajā darbībā vai komercializēšanas | euro | Komersanta, kas saņēmis atbalstu, eksports no projekta rezultāta ieviešanas saimnieciskajā darbībā vai komercializēšanas. |